Раённая арганізацыя Беларускага таварыства Чырвонага Крыжа арганізуе сваю дзейнасць за кошт членскіх узносаў і ахвяраванняў грамадзян, спонсарскай дапамогі ад прадпрыемстваў і камерцыйных структур. За 2014 год працоўныя калектывы раёна пералічылі ў фонд Чырвонага Крыжа 104 мільёны рублёў. На дапамогу сем’ям, якія аказаліся ў цяжкіх жыццёвых сітуацыях – пагарэльцам, малазабяспечаным сем’ям, сіротам, інвалідам, на правядзенне дабрачынных мерапрыемстваў, навучанне валанцёраў па пытаннях здаровага ладу жыцця, супрацьдзеянню гандлю людзьмі, аказанне першай даўрачэбнай дапамогі і фінансаванне міні-праектаў было зрасходавана 84 мільёны рублёў.